नार्थ-वेस्ट दिल्ली के बाबू जगजीवनराम अस्पताल में भर्ती ये है आम आदमी पार्टी के निगम पार्षद अजय शर्मा. अजय शर्मा मुकुंदपुर-जहागीरपुरी वार्ड नम्बर 11 से निगम पार्षद है और ये आजकल डेंगू से पीड़ित है. इनकी ये रिपोर्ट देखिये डेंगू पोजिटिव आया है और प्लेट्स्नेट्स भी चालीस हजार से नीचे आ गई है. पार्षद अजय शर्मा नारियल पानी पीकर बाबू जगजीवनराम अस्पताल में लेटे है. इनका कहना है वे खुद फोगिंग मशीन लेकर छठ पूजा के दौरान दवाई और धुएं का छिडकाव कर रहे थे. इसके बाद इनकी तबियत अचानक बिगड़ गई. इनका आरोप है कि ये बुखार के बावजूद भी सदन में गये और वहां मेयर से डेंगू पर बोलने के लिए वक्त माँगा पर इनको वक्त नही दिया गया. इनका कहना है MCD में न कर्मचारी पूरे हैं न साधन तो कैसे डेंगू की रोकथाम हो. नगर निगम में जो कर्मचारी रिटायर्ड हो गये उनकी जगह पर नई भर्ती नही हुई जो साधन खराब हो गये तो उनकी जगह नये साधन नही खरीदे जा सके क्योकि बजट का झगड़ा पहले ही जारी है.